 391 ብ241 - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብረክዚት ዘየናሕሰየ ዳግማይ ስዕረት ተረዛ መይ - 391 ብ241 13 መጋቢት 2019 ምንጪ ስእሊ, Reuters እቲ ንምሉእ ዓለም ከዛርብን ከካትዕን ዝቐነየ ኵነታት ብረክዚት - ምፍታሕ ዓባይ ብሪጣንያን ሕብረት ኤውሮጳን - ቀዳመይቲ ሚኒስተር ተረዛ መይ ክሳብ ትማሊ ክትጕስጕሰሉ ዝጸንሐት ስምምዕ ኣብ ፓርላማ ዓባይ ብሪጣንያ ተቐባልነት ስለ ዘይረኸበ ብከቢድ ስዕረት ዳግማይ ተሸኒፉ እቶም ነቲ ስምምዕ ዝነጸጉ ኣባላት ፓርላማ ቍጽሮም 391 ክኸውን እቶም ነቲ ስምምዕ ዝደገፉ ኸኣ 241 ጥራይ ብምዃኖም እንሆ ዓባይ ብሪጣንያ ኣብ ቅሉውላውን ኣብ ዘይተቘረ መዓሙቕን ኣትያ ትርከብ 75 ኣባላት ዓቃብተኛ ሰልፊ - ናይ ተረዛ መይ ሰልፊ -ኣንጻራ ኣድሚጾም ዓባይ ብሪጣንያ ካብ ሕብረት ኤውሮጳ ንኽትወጽእ 16 መዓልታትዩ ተሪፉዋ እዚ ተኸሲቱ ዘሎ ጕዳይ ብቑዕ ኣማራጺ ዘይብሉ ዀይኑ ብዘይ ስምምዕ ምፍታሕ ንዓባይ ብሪጣንያ ይዅን ሕብረት ኤውሮጳ ኣይጽቡቕንዩ - ድሕሪ ፍትሕ እንታይ ከም ዚስዕብ ምግማቱ ኣሸጋሪ ይኸውን ማለትዩ ድሕረ-ባይታ ንጕዳይ ብረክዚት ኣብ ሓደ ርጡብ ስምምዕ ንብጻሕ መንግስቲ ተረዛ መይ ንክልተ ዓመትን ፈረቓን ኢዩ ህርድግ ኢሉ ድሕሪ ብዙሕ ጻዕር ኸኣ ብ 25112018 ምስ ሓለፍቲ ሕብረት ኤውሮጳ ኣብ ሓደ ስምምዕ ተበጽሐ እቲ ንነዊሕ እዋን ንዅሎም ተዋሳእቲ ናይቲ መስርሕ ዘህለኸ ስምምዕ ብሸነኽ ተረዛ መይን ብሸነኽ ሕብረት ኤውርጳ እቲ ዝሓሸን እንኮንዩ ተበሂሉ ቀረበ ብዙሓት ፓርላመንታራውያን ከኣ በቲ ስምምዕ ስለ ዘይዓገቡ እቲ ጕዳይ ኣብ ሓድሽ ዓንኬል ዘተ ኣተወ እቲ ዉዕል ብ 1512019 ኣብ ድምጺ ምስ በጽሐ ተራእዩ ብዘይፈልጥ ኣገባብ ወደቐ - 432 ድምጺ ክነጽግዎ 202 ጥራይ ደገፍዎ ተረዛ መይ ከኣ ንሕብረት-ኤውርጳ ከይዳ ዝሓሸ ዉዕል ንኽተምጽእ ተሓበራ ሕብረት-ኤውሮጳ እቲ ዝተፈረመ ዉዕል እንኮን ዘይልወጥን ኢዩ ብምባል ንተረዛ መይ ገጽ ከሊኡዋ ድሕሪ ምጽናሕ ዝሓለፈ ሰንበት 1032019 ንእሽቶ ለውጢ ነቲ ስምምዕ ንኽኣትዎ ሕራይ በለ - ዶብ ኣየርላንድን ሰሜን ኣየርላንድን ብዘርኢ ጕዳይ ቀዳመይቲ ሚኒስተር ተረዛ መይ እቲ ስዕረት ኣዝዩ ከም ዘሕዘና ገሊጻ ሽዑ ዘስመዓቶ ቃል እቲ ዝሓሸ ብስምምዕ ካብ ሕብረት-ኤውሮጳ እንተ ንወጽእዩ ነይሩ ነዚ ዘቕረብኩልኩም ዉዕል ምጽዳቕ ዝሓሸ ኣማራጺዩ ነይሩ በለት ቀጺላ ካብ ዘይኰነ ግን ኣባላት ፓርላማ ጽባሕ ሓድሽ ናይ ምድማጽ ዕድል ክህልዎምዩ - እዚ ማለት ዓባይ ብሪጣንያ ብዘይ ስምምዕ ካብ ሕብረት ኤውሮጳ ብ 29 መጋቢት ትውጻእዶኣይትውጻእ ዚብል ኣማራጺ እዩ ኢላ ብዛዕባ ብሬክዚት እንታይ ትፈልጡ? 